**Κόνιτσα 18/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΕΚΚΛΗΣΗ ΓΙΑ ΠΕΡΙΟΡΙΣΜΟ ΤΗΣ ΚΑΤΑΝΑΛΩΣΗΣ ΠΟΣΙΜΟΥ ΝΕΡΟΥ.

Εν όψει της θερινής περιόδου είναι δεδομένο ότι σε πολλές κοινότητες του Δήμου Κόνιτσας θα παρουσιαστεί πρόβλημα λειψυδρίας. Από επιτόπιο έλεγχο που διενεργήθηκε σε πολλές Κοινότητες από τον Δήμαρχο, τον αρμόδιο Αντιδήμαρχο, τις αρμόδιες υπηρεσίες του Δήμου και τους Προέδρους η κατάσταση σε σχέση με προηγούμενα έτη ως προς την ποσότητα του πόσιμου νερού είναι τραγική. Παρακαλείσθε να περιορίσετε την κατανάλωση πόσιμου νερού στο μέτρο του δυνατού.

Σε περίπτωση που παρουσιαστεί έλλειψη πόσιμου νερού εξαιτίας υπερκατανάλωσης, όπως συμβαίνει κάθε χρόνο (άρδευση κήπων, πλύσιμο δρόμων, εξυπηρέτηση κτηνοτροφικών μονάδων κ.λ.π.), θα ληφθούν μέτρα σε συνεργασία με τους Προέδρους.

Πρέπει να γίνει κατανοητό από όλους μας ότι ο σεβασμός των αναγκών των συνδημοτών μας είναι βασική προϋπόθεση, αν θέλουμε να λειτουργήσουμε για το κοινό καλό.

Ευχαριστούμε για την κατανόηση.

Από το Γραφείο Δημάρχου